**Hankkija Oy ostaa Suur-Seudun Osuuskaupan maatalousliiketoiminnan**

Suur-Seudun Osuuskauppa, SSO myy maatalousliiketoimintansa Hankkija Oy:lle. Hankkija ja SSO ovat sopineet asiasta tänään 3.6. 2020. Kaupassa Hankkija ostaa SSO:lta maatalouskaupan liiketoiminnat, joihin kuuluvat ammattipuutarhatuotteet, kasviravinteet, maatalouskemikaalit, maatilatarvikkeet, maatalouden polttoaineet, rehut, siemenet ja viljakauppa. Suunnitelman mukaan kauppa toteutuu heti kilpailuviranomaisten hyväksynnän jälkeen.

* Salon alue on vahvaa ja monipuolista maatalousaluetta, jonka kehittämisessä haluamme olla mukana. Kaupan myötä pääsemme tarjoamaan alueen viljelijöille entistä vahvemmin Hankkijan nykyaikaiset, monipuoliset ja kilpailukykyiset maatalouskaupan tuotteet ja palvelut kaikkiin tuotantosuuntiin, kertoo Hankkijan toimitusjohtaja **Jyrki Lepistö**.
* SSO on tyytyväinen kauppojen syntyyn. Halusimme, että maatalouskaupan palvelut jatkuisivat alueella luotettavan ja viljelijöitä lähellä olevan yrityksen toimesta, kertoo SSO:n toimitusjohtaja **Tapio Finér**.

Suur-Seudun Osuuskaupan maatalousliiketoiminnan myynti oli vuonna 2019 yhteensä 22, 6 milj. euroa. SSO:n maatalouskaupan henkilöstö siirtyy kaupan myötä vanhoina työntekijöinä Hankkijalle. Osaavat ja tutut myyjät jatkavat siis asiakkaidensa palvelua. Näin halutaan varmistaa asiakassuhteiden jatkuvuus. Hankkijan maatalouskaupan keskuspaikka alueella on Salo, johon kehitetään Hankkijan konseptin mukainen täyden palvelun maatalous-, kone-, puutarha- ja harraste-eläinkauppa. Maatalouskaupan palveluja tullaan jatkossa tarjoamaan myös Someron, Kemiön, Nummelan ja Perniön myyntikonttoreista.

***Lisätietoja:***

*Jyrki Lepistö, Hankkija Oy, toimitusjohtaja,* *jyrki.lepisto@hankkija.fi**, p. 010 768 3084*

*Tapio Finer, Suur-Seudun Osuuskauppa, toimitusjohtaja,* *tapio.finer@sok.fi**, p. 040 540 2006*

Lehdistötiedote on sähköisesti saatavilla Hankkijan Mediapankista: <https://mediahankkija.emmi.fi/f/zgWF>

**Hankkija**

*Hankkija Oy on Suomen johtava maatalous- ja konekauppa. Hankkija on myös Suomen suurin teollisten eläinrehujen valmistaja. Hankkijalla on 60 myymälää sekä alan laajin verkkokauppa.*

*Hankkija on myös aktiivisen harrastajan kauppa, jonka myymälöissä on kattavat ja monipuoliset valikoimat puutarha-, hevos-, lemmikkieläin-, metsänhoito- ja metsästystuotteita. Hankkijan palveluksessa työskentelee 1000 työntekijää ja yrityksen liikevaihto vuonna 2019 oli 798 milj. €.*

**Suur-Seudun Osuuskauppa**

*Suur-Seudun Osuuskauppa SSO on läntisellä Uudellamaalla ja Varsinais-Suomessa kahdeksan kunnan alueella toimiva, paikallisten ihmisten omistama alueosuuskauppa. SSO:n toiminnan tarkoituksena on tuottaa palveluja ja etuja yli 70 000 asiakasomistajalleen.*

*Suur-Seudun Osuuskauppa on alueensa merkittävin vähittäiskaupan yritys työllistäen yli 1100 palvelualan ammattilaista*. S*SO:lla on lähes 100 toimipaikkaa viidellä eri toimialalla: market- ja tavaratalokaupassa, liikennemyymälä- ja polttonestekaupassa, matkailu- ja ravitsemiskaupassa, rauta- ja maatalouskaupassa sekä autokaupassa.*